Subway|  |
| Pramonė | restoranų tinklas |
| Įkurta | 1965 m. rugpjūčio 28 d.
Bridžporte, Konektikute, Jungtinėse Valstijose |
| Įkūrėjas (-ai) | Fred DeLuca ir Peter Buck |
| Centrinė būstinė | Jungtinės Amerikos Valstijos Milfordas, Konektikutas, Jungtinės Amerikos Valstijos |
| Vietų skaičius | 42 412 restoranai (2014) |
| Produkcija | greitas maistas (sumuštiniai • salotos • užkandžiai • gaivieji gėrimai • kava • desertai) |
| Pajamos | Didėjimas 18,1 mlrd. JAV dol. (2013) |
| Holdingas | Doctor's Associates, Inc. |
| Tinklalapis | www.subway.com |

„Subway" restoranas Rusijoje
**„Subway"** – amerikiečių greito maisto restoranų tinklas. Didžiausias pagal vietų skaičių greito maisto užkandinių tinklas visame pasaulyje. Kompanija turi 42 412 greito maisto restoranų tinklą 108-iose pasaulio šalyse.

Istorija
--------

Kompanijos pradžia siekia 1965 m. kai Fred DeLuca, norėdamas kaip nors užsidirbti pinigų medicinos studijoms, šeimos draugo paskatintas nusprendė atidaryti greito maisto užkandinę, prekiaujančią sumuštiniais. Jo draugas Peter Buck sutiko paskolinti jam 1 tūkst. JAV dolerių ir tapo jo verslo partneriu. Pirmasis „Subway" restoranas buvo atidarytas Bridžporte, Konektikute. Verslo partneriai užsibrėžė tikslą per 10 metų atidaryti 32 naujus prekybos taškus. Iki 1974 m. sugebėjo atidaryti tik 16 užkandinių, todėl norėdami paspartinti verslo plėtrą pradėjo ieškoti naujų partnerių ir pristatė „Subway" prekės ženklą. Tinklas pradėtas plėsti franšizės būdu, nauji taškai sėkmingai atidarinėjami iki šiol.

1982 m. atidarytas 300-asis „Subway" restoranas. 1984 m. kompanija pradėjo plėstis užsienyje, atidaroma užkandinė Artimuosiuose Rytuose, Bahreine. Po metų pasiekiama 500-ų restoranų riba, tinklas plečiamas Puerto Rike, kiek vėliau ir Kanadoje, Havajuose bei Bahamose. 1987 m. atidaryta 1000-oji, o už metų ir 2000-oji užkandinė. Tinklalapis „subway.com" pradėjo veikti 1996 m. itin visame pasaulyje nusisekusi pėdos ilgio sumuštinio reklaminė kompanija, pradėta 2008 m. tais pačiais metais tinklas turėjo daugiau nei 30 tūkst. restoranų.

2013 m. vasarą atidaromas 40 000-asis „Subway" restoranas, plėtra itin sparčiai vykdoma Rusijoje, Brazilijoje, Prancūzijoje bei Jungtinėje Karalystėje. Kompanijos atstovai tiki, jog restoranų tinklas vis dar turi daug galimybių plėtrai; iki 2030-ųjų tikimasi turėti 100 tūkstančių restoranų tinklą.

Pirmasis „Subway" restoranas Lietuvoje atidarytas 2014 m. balandžio pab. Vilniaus senamiestyje. Franšizės būdu tinklą valdantys verslininkai šalyje per kelerius metus žada atidaryti iki 35-ių naujų restoranų.

Šaltiniai
---------

1. 1 2  Subway > Business > Franchise Opportunities Oficialus kompanijos tinklalapis. Nuoroda tikrinta 2014-08-22.
2. ↑  Rachel Savage (2013-08-21). „Subway Plans Europe Growth With as Many as 1,000 New Outlets". *Bloomberg*. Nuoroda tikrinta 2014-08-22.
3. ↑  Daniel Bates (2011-03-09) „Move over Ronald: Subway officially overtakes McDonald’s to become biggest restaurant chain in the WORLD". *Mail Online*. Nuoroda tikrinta 2014-08-22.
4. ↑  Subway > About Us > The History Of Subway Oficialus kompanijos tinklalapis. Nuoroda tikrinta 2014-08-22.
5. ↑  Subway > About Us > history > The Subway Timeline Archyvuota kopija 2015-09-24 iš Wayback Machine projekto. Oficialus kompanijos tinklalapis. Nuoroda tikrinta 2014-08-22.
6. ↑  Venessa Wong ir Steph Davidson (2013-08-26). „Subway at 40,000: Fast Food’s Global King Keeps Growing". *Business Week*. Nuoroda tikrinta 2014-08-22.
7. ↑  Vanessa Wong (2013-06-07). „Subway Imagines a Future With 100,000 Sandwich Shops". *Business Week*. Nuoroda tikrinta 2014-08-22.
8. ↑   Asta Šerėnaitė (2014-05-01). „Subway Vilniuje – plėtra suplanuota". *Verslo žinios*. Nuoroda tikrinta 2014-08-22.

Nuorodos
--------

|  |  |
| --- | --- |
|  | **Vikiteka: Subway** – vaizdinė ir garsinė medžiaga  |

* Oficiali „Subway" svetainė
* „Subway" socialiniame tinkle „Facebook"